18 Noord-Kaap-munisipaliteite skuld Eskom miljarde  (Argieffoto: GCIS) Altesaam 18 munisipaliteite in die Noord-Kaap skuld Eskom meer as R2,8 miljard. “Die finansiële volhoubaarheid van Eskom in die Noord-Kaap word belemmer deur stygende munisipale skuld,” het Patricia Tsepane, ŉ Eskom-woordvoerder, gesê. “Betalingspatrone deur die meerderheid van die provinsie se munisipaliteite was oor die afgelope vyf jaar onreëlmatig en het negatief bygedra tot die agterstallige skuld wat tans op R2,8 miljard staan.” Tsepane het daarop gewys dat die munisipaliteite jaarliks billike toedeling van die regering ontvang sowel as betaling vir dienste van hul kliënte, en dat die verwagting is dat hulle Eskom in ruil daarvoor moet betaal vir die elektrisiteit wat verskaf word. “Eskom het hierdie munisipaliteite breedvoerig betrek oor die onreëlmatige betalings en wat die impak van wanbetaling inhou. Ten spyte van hierdie pogings versuim die munisipaliteite om hul verantwoordelikhede in terme van hul elektrisiteitslisensievereistes na te kom en gaan hulle voort met niebetaling van hul lopende rekeninge.” Volgens Tsepane is slegs twee van die 18 munisipaliteite tans in gesprekke met Eskom om aanvaarbare betalingsooreenkomste aan te gaan. “Munisipaliteite het ŉ grondwetlike plig om vir grootmaatvoorsiening te betaal, en dit sal verseker dat Eskom kan voortgaan om op ŉ volhoubare wyse te funksioneer deur gemeenskappe van ononderbroke toevoer van elektrisiteit te voorsien. Eskom bedank graag plaaslike munisipaliteite wat die betaling van hul rekeninge prioritiseer.” Die lys van Noord-Kaap-munisipaliteite wat tot en met einde Maart groot agterstallige Eskom-skuld gehad het: